Штогод праводзіцца больш як 40 розных мерапрыемстваў, уключаючы камандна-штабныя ваенныя гульні, штабныя трэніроўкі, вучэнні аператыўнага і стратэгічнага ўзроўняў. Ужо нормай сталі раптоўныя праверкі баявой гатоўнасці Узброеных Сіл, мэтай якіх з'яўляюцца вызначэнне здольнасці органаў ваеннага кіравання, камандзіраў кіраваць падначаленымі воінскімі часцямі і падраздзяленнямі, а для воінскіх часцей і падраздзяленняў Узброеных Сіл, тэрытарыяльных войскаў — гатоўнасці выконваць задачы па прызначэнні. Усё гэта ўмацоўвае абараназдольнасць, пацвярджае правільнасць абраных напрамкаў гарантавання ваеннай бяспекі Рэспублікі Беларусь.